gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3903, del 22-12-2000 (2000/9567)

RESOLUCIÓ de 6 de novembre de 2000, de la Conselleria d'Economia, Hisenda i Ocupació, per la qual s'autoritza determinada transferència de crèdit del capítol II al capítol I dels programes 442.60 Formació Mediambiental i 442.50 Qualitat Ambiental de la Conselleria de Medi Ambient, per import global de quatre milions quatre-centes seixanta mil vuit-centes quaranta-una pessetes (4.460.841 PTA). Exp. 14.019/2000/207 i 14.022/2000/226.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3903

Data del DOGV
:   22-12-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/9567


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 6 de novembre de 2000, de la Conselleria d'Economia, Hisenda i Ocupació, per la qual s'autoritza determinada transferència de crèdit del capítol II al capítol I dels programes 442.60 Formació Mediambiental i 442.50 Qualitat Ambiental de la Conselleria de Medi Ambient, per import global de quatre milions quatre-centes seixanta mil vuit-centes quaranta-una pessetes (4.460.841 PTA). Exp. 14.019/2000/207 i 14.022/2000/226. [2000/X9567]
  
A fi de donar cobertura a la contractació temporal per acumulació de tasques d'un tècnic jurídic per a agilitar la tramitació d'expedients sancionadors relatius a infraccions en parcs naturals, així com d'un auxiliar de gestió que realitze activitats formatives mitjançant la impartició de cursos gestionats pel Centre de Serveis per a la Gestió de l'Aigua (CESGA), la Conselleria de Medi Ambient proposa determinada transferència de crèdit, del capítol II al capítol I dels programes pressupostaris 442.60 Formació Mediambiental i 442.50 Qualitat Ambiental, per un import global de 4.460.841 pessetes, incrementant la consignació de l'article 16.
  
En conseqüència, i d'acord amb el que disposen els articles 18 i 20 de la Llei 10/1999, de Pressupostos de la Generalitat Valenciana per a l'exercici 2000, resolc:
  
Primer
  
S'autoritza la minoració de crèdit en les aplicacions pressupostàries i pels imports que s'indiquen a continuació:
  
Aplicació Import
  
48.62.067.23.0 2.937.963
  
10.76.563.39.8 1.522.878
  
Total 4.460.841
  
Segon
  
S'autoritza l'increment de crèdit en les aplicacions pressupostàries i pels imports que s'indiquen a continuació:
  
Aplicació Import
  
94.11.428.13.89 2.937.963
  
51.38.843.55.17 1.522.878
  
Total 4.460.841
  
València, 6 de novembre de 2000.- El conseller d'Economia, Hisenda i Ocupació: Vicente Rambla Momplet.
Diari Oficial de la Generalitat Valenciana


Sumari del DOGV 3836, del 14-09-2000 (2000/7290)

RESOLUCIÓ de 5 de setembre de 2000, de la Universitat d'Alacant, per la que es publica la creació d'escales de personal funcionari d'administració i serveis de la mateixa.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3836

Data del DOGV
:   14-09-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/7290


Data del document
:   05-09-2000

Organisme emissor
:   Universitat d'Alacant

Tipus de document
:   Resolució

Descriptors 

:   * qualificació del personal
    * universitat

RESOLUCIÓ de 5 de setembre de 2000, de la Universitat d'Alacant, per la que es publica la creació d'escales de personal funcionari d'administració i serveis de la mateixa. [2000/A7290]
  
Mitjançant la Resolució de 18 de maig de 1998, es van crear noves escales de personal funcionari d'administració i serveis d'aquesta Universitat amb el fi d'adequar la incorporació del personal laboral que superara els processos d'adaptació del règim jurídic del personal als llocs de treball que venia ocupant.
  
Per això, d'acord amb allò que s'ha disposat per l'article 50 de la Llei Orgànica 11/1983, de 25 d'agost, de Reforma Universitària, i complits els tràmits establits en l'article 165 de l'Estatut de la Universitat d'Alacant, aquest Rectorat resol:
  
Primer
  
Suprimir l'escala d'especialista i l'escala d'oficial, personal funcionari d'administració i serveis de la Universitat d'Alacant.
  
Segon
  
Crear l'escala d'oficial especialista de personal funcionari d'administració i serveis de la Universitat d'Alacant. Grup de classificació C.
Diari Oficial de la Generalitat Valenciana


Sumari del DOGV 3741, del 03-05-2000 (2000/2754)

Expedient número 058/3015-MCY. Estudi d'impacte ambiental: camins forestals a la Masia d'Espera, al terme municipal de Xert (Castelló).
---------------------------------------------------------------------------------------------------------------------------------------

### Dades del document

Número de DOGV
:   3741

Data del DOGV
:   03-05-2000

Secció del DOGV
:   V. ALTRES ANUNCIS - E) MEDI AMBIENT

Número del document
:   2000/2754


Organisme emissor
:   Conselleria de Medi Ambient

Tipus de document
:   Anunci

Expedient número 058/4047-GAA. Estudi d'impacte ambiental: camins forestals a la Masia d'Espera, al terme municipal de Xert (Castelló). [2000/Q2754]
  
Segons el que es disposa en l'article 22 del Decret 162/1990, de 15 d'octubre, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, de la Generalitat Valenciana, i fent ús de les facultats que m'atorga el Reglament Orgànic i Funcional de la Conselleria de Medi Ambient, aprovat pel Decret 90/1999, de 30 de juliol, del Consell de la Generalitat Valenciana, se sotmet a exposició pública el següent:
  
Estudi d'impacte ambiental: camins forestals a la Masia d'Espera, al terme municipal de Xert (Castelló).
  
Expedient: 058/2011-RDK.
  
Terme municipal: Xert (Castelló).
  
Promotor: José Antonio Caballer Todó i Ángel Guardiola Jovaní.
  
Lloc: Conselleria de Medi Ambient, carrer de Francesc Cubells, 7, 46112 València, i Ajuntament de Xert (Castelló).
  
Període: 30 dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana
Diari Oficial de la Generalitat Valenciana


Sumari del DOGV 3904, del 26-12-2000 (2000/10814)

RESOLUCIÓ de 14 de novembre de 2000, del conseller d'Obres Públiques, Urbanisme i Transports, que fa referència a l'execució de Sentència núm. 692, de 5 de juliol de 1993.
---------------------------------------------------------------------------------------------------------------------------------------------------------------------------

### Dades del document

Número de DOGV
:   3904

Data del DOGV
:   26-12-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/10755


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 14 de novembre de 2000, del conseller d'Obres Públiques, Urbanisme i Transports, que fa referència a l'execució de Sentència núm. 692, de 5 de juliol de 1993. [2000/10605]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, secció primera, recurs núm. 1/1773/89, interposat per Gabriel, José, Vicente, Antonio i Mari Carmen Marí Martínez, contra la resolució del conseller d'Obres Públiques, Urbanisme i Transports, de 2 de maig de 1989, que desestima el recurs de reposició interposat contra una altra de 28 de desembre de 1988, sobre l'aprovació definitiva del Pla General d'Ordenació Urbana de València, s'ha dictat la Sentència núm. 692, de 5 de juliol de 1993, la part dispositiva de la qual diu així:
  
"Decidim que estimant com parcialment estimem el recurs contenciós administratiu formulat per Gabriel, José, Vicente, Antonio i Carmen Marí Martínez, contra la resolució del conseller d'Obres Públiques, Urbanisme i Transports de la Generalitat Valenciana, de 28 de desembre de 1988, per la qual definitivament es va aprovar el PGOU de València, hem de declarar i declarem que és contrària a dret l'esmentada resolució en els següents aspectes que anul·lem: 1r) art. 3.18 de les normes urbanístiques; 2n) Acord de la resolució dictada referida a l'enclavament Rafalell i Vistabella. Tot això sense fer exprés pronunciament de les costes, i amb desestimació de la resta dels motius del recurs."
  
Vista la Sentència de 21 de desembre de 1999 de la secció cinquena de la Sala Contenciosa Administrativa del Tribunal Suprem, dictada en el recurs de cassació núm. 7143/1993, per la qual s'acorda:
  
"Declarem que no pertoca el recurs de cassació núm. 7143/93, i condemnem els recurrents en les costes d'aquest."
  
Per això, aquesta Conselleria d'Obres Públiques, Urbanisme i Transports, de conformitat amb el que estableixen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus propis termes l'expressada sentència ferma núm. 692, de 5 de juliol de 1993, del Tribunal Superior de Justícia de la Comunitat Valenciana.
Diari Oficial de la Generalitat Valenciana


Sumari del DOGV 3837, del 15-09-2000 (2000/7111)

RESOLUCIÓ de 25 d'agost de 2000, del director general per als Recursos Humans i Econòmics, per la qual fa públic el resultat del concurs oposició per a la provisió de places vacants de facultatiu especialista en pneumologia de la Conselleria de Sanitat (DOGV núm. 3.480, de 23.04.1999).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3837

Data del DOGV
:   15-09-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/7111


Organisme emissor
:   Conselleria de Sanitat

Tipus de document
:   Resolució

RESOLUCIÓ de 25 d'agost de 2000, del director general per als Recursos Humans i Econòmics, per la qual fa públic el resultat del concurs oposició per a la provisió de places vacants de facultatiu especialista en pneumologia de la Conselleria de Sanitat (DOGV núm. 3.480, de 23.04.1999). [2000/X7111]
  
Vista la proposta formulada per tribunal de selecció del concurs oposició per a la provisió de places de facultatiu especialista en pneumologia.
  
Segons el que estableix l'article 9 de la convocatòria, resolc:
  
Nomenar els aspirants seleccionats que s'allisten en l'annex.
  
Els aspirants que hagen obtingut plaça disposaran del termini d'un mes, comptador a partir de l'endemà de la publicació d'aquesta resolució en el Diari Oficial de la Generalitat Valenciana per a incorporar-se a les destinacions respectives i efectuar-ne la presa de possessió, que es durà a terme, després que el director general per als Recursos Humans i Econòmics els haurà lliurat el nomenament corresponent, davant el director del centre a què estiga adscrita la plaça. Perdran els seus drets inherents a aquest concurs oposició les persones que, sense causa suficientment justificada, deixen passar el termini sense incorporar-s'hi.
  
Aquesta resolució exhaureix la via administrativa i s'hi pot interposar, alternativament, recurs potestatiu de reposició davant la Conselleria de Sanitat, dins del termini d'un mes comptador des de l'endemà de la publicació d'aquesta resolució (articles 116 i 117 i paràgraf segon de la disposició transitòria segona de la Llei 4/1999, de 13 de gener, de modificació de la Llei 30/1992, de 26 de novembre), o bé directament recurs contenciós administratiu davant la sala corresponent del Tribunal Superior de Justícia de la Comunitat Valenciana dins del termini de dos mesos comptadors des de l'endemà de la publicació d'aquesta resolució, segons que preveuen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 25 d'agost de 2000. El director general per als Recursos Humans i Econòmics: Alejandro Bañares Vázquez.
Diari Oficial de la Generalitat Valenciana


Sumari del DOGV 3869, del 02-11-2000 (2000/8649)

Notificació en extracte de la Resolució de la Direcció Territorial de Benestar Social d'Alacant, de data 7 d'agost de 2000, sobre trasllat de centre d'un menor (Expedient número 2.914).
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3869

Data del DOGV
:   02-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8649


Organisme emissor
:   Conselleria de Benestar Social

Tipus de document
:   Anunci

Notificació en extracte de la Resolució de la Direcció Territorial de Benestar Social d'Alacant, de data 7 d'agost de 2000, sobre trasllat de centre d'un menor (Expedient número 2.914). [2000/F8649]
  
Com que no s'ha pogut practicar la notificació personal a la persona interessada, de l'acte administratiu que a continuació s'indica, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 d'aquest text legal.
  
Perquè les persones interessades puguen tenir coneixement íntegre de l'acte i en quede constància, podran comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció de Menors, sítia al carrer de Fernando Madroñal, 52, d'Alacant, de 10.00 a 14.00 hores.
  
Expedient número 2.914
  
Persona interessada: Ana Mª García Belloqui
  
Últim domicili conegut: c/ Lillo Juan, núm. 28-3r.D. Sant Vicent.
  
Resolució de la Direcció Territorial de Benestar Social d'Alacant, de data 7 d'agost de 2000, en la qual s'adopten els acords:
  
Trasllat de centre del menor G.G.B., de la llar provincial a la RI La Rotonda.
  
Contra aquesta resolució, les persones interessades podran interposar recurs davant l'ordre jurisdiccional civil, d'acord amb l'establert en la Llei d'Enjudiciament Civil i segons el que disposa la disposició addicional primera de la Llei Orgànica 1/96, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 3772, del 15-06-2000 (2000/4852)

Informació pública de l'expedient de modificació de les normes subsidiàries a la partida dels Corrals de Llácer.
----------------------------------------------------------------------------------------------------------------

### Dades del document

Número de DOGV
:   3772

Data del DOGV
:   15-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4852


Organisme emissor
:   Ajuntament de Turís

Tipus de document
:   Anunci

Informació pública de l'expedient de modificació de les normes subsidiàries a la partida dels Corrals de Llácer. [2000/4852]
  
La Comissió de Govern, en la sessió ordinària del dia 11 d'abril de 2000, va acordar sotmetre a informació pública l'expedient instruït per a la modificació de les normes subsidiàries a la partida dels Corrals de Llácer.
  
La informació pública tindrà una durada d'un mes des de la publicació en el Diari Oficial de la Generalitat Valenciana. L'expedient estarà a la Secretaria de l'ajuntament a l'efecte de consulta. Durant el termini indicat, s'hi poden presentar, igualment, reclamacions.
Diari Oficial de la Generalitat Valenciana


Sumari del DOGV 3838, del 18-09-2000 (2000/7161)

Notificació als interessats de la resolució d'expedient administratiu de desnonament, per falta de títol.
---------------------------------------------------------------------------------------------------------

### Dades del document

Número de DOGV
:   3838

Data del DOGV
:   18-09-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7161


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació als interessats de la resolució d'expedient administratiu de desnonament, per falta de títol. [2000/M7161]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, pel present edicte es notifica als interessats que s'indiquen, la resolució de desnonament administratiu per falta de títol.
  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, en l'avinguda de la Plata, número 50, baix, de València, en horari de 09.00 a 13.00 hores, de dilluns a divendres, excepte festius, disposant d'un termini, a tal fi, de 15 dies hàbils.
  
Expedient: V-DAFT-159/1997
  
Codi de l'habitatge: 8715245432
  
Adreça: Barrio Constitución, número 11, porta 14
  
Població: Utiel
  
Adjudicatari: Juan Bautista Romeu Herráez
  
Data resolució: 27.10.1997
Diari Oficial de la Generalitat Valenciana


Sumari del DOGV 3818, del 21-08-2000 (2000/6789)

Informació pública del procés selectiu per a cobrir una plaça d'auxiliar administratiu i una altra d'operari de serveis múltiples.
----------------------------------------------------------------------------------------------------------------------------------

### Dades del document

Número de DOGV
:   3818

Data del DOGV
:   21-08-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/6789


Data del document
:   20-07-2000

Organisme emissor
:   Ajuntament d'Algimia de Alfara

Tipus de document
:   Convocatòria

Descriptors 

:   * obrer
    * concurs administratiu
    * administració local
    * professió administrativa

Informació pública del procés selectiu per a cobrir una plaça d'auxiliar administratiu i una altra d'operari de serveis múltiples. [2000/F6789]
  
En el Butlletí Oficial de la Província de València número 169, de 18 de juliol de 2000, s'han publicat les bases íntegres de les convocatòries de les places que a continuació s'especifiquen. El termini de presentació d'instàncies serà de 20 dies naturals comptats a partir de l'endemà de la publicació d'aquest anunci en el Boletín Oficial del Estado.
  
Personal funcionari
  
Nombre de places: una. Denominació: auxiliar administratiu. Escala: administració general. Subescala: auxiliar. Provisió: oposició restringida.
  
Nombre de places: una. Denominació: operari de serveis municipals. Escala: administració especial. Subescala: tècnica (personal d'oficis). Provisió: concurs oposició lliure.
Diari Oficial de la Generalitat Valenciana


Sumari del DOGV 3806, del 02-08-2000 (2000/6357)

ACORD de 18 de juliol de 2000, del Govern Valencià, pel qual s'autoritza determinat reajustament de crèdits, entre diversos programes pressupostaris, per un import en global de cinc-cents milions de pessetes 959.902.752 PTA (exp.00.015/2000/915).
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3806

Data del DOGV
:   02-08-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/6357


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 18 de juliol de 2000, del Govern Valencià, pel qual s'autoritza determinat reajustament de crèdits, entre diversos programes pressupostaris, per un import en global de cinc-cents milions de pessetes 625.367.152 PTA (exp.00.015/2000/915). [2000/6357]
  
El Govern Valencià, en la reunió del día 18 de juliol de 2000, adoptà l'acord següent:
  
Amb data 5 de maig de 2000 es va firmar l'acord entre l'administració del Govern de la Generalitat Valenciana i els sindicats més representatius en l'àmbit laboral, sobre els fons d'ajuda social corresponents als anys 1993 a 1999.
  
D'acord amb els criteris continguts en l'acord subscrit, es publica l'Ordre de 8 de juny de 2000, del conseller de Justícia i Administracions Públiques, per la qual es convoca i es dicten les normes per a la distribució dels fons d'ajudes socials.
  
Si bé la cobertura pressupostària total de l'ordre (500 milions de pessetes) es troba recollida en el pressupost de la Generalitat Valenciana de l'exercici 2000, el seu import es troba distribuït en diferents programes pressupostaris, per això cal efectuar les transferències de crèdit oportunes que permeten la seua tramitació unificada.
  
En conseqüència, i d'acord amb el que disposen els articles 18 i 19 de la Llei 10/1999 de Pressupostos de la Generalitat Valenciana per al 2000, el Govern Valencià
  
ACORDA
  
Primer
  
S'autoritza la minoració de crèdit en les línies de subvenció "Ajuda social 1993-98", els codis i les aplicacions pressupostàries de les quals són les següents:
  
Aplicació Codi Línia Import
  
14.39.354.09.2 3226 1.089.375
  
45.61.465.23.8 3248 1.798.297
  
13.26.983.11.1 0599 082.070.000
  
18.91.671.36.4 3252 2.514.733
  
95.12.847.66.2 2811 46.266.940
  
32.54.753.19.5 3194 3.730.926
  
04.11.558.90.0 3053 1.241.189
  
10.37.875.51.9 2760 4.235.897
  
29.40.042.42.3 3048 3.589.234
  
69.06.613.49.1 2769 1.661.512
  
90.54.960.80.6 2733 6.116.388
  
 Total 378.586.921
  
Segon
  
S'autoritza l'augment en les aplicacions pressupostàries següents:
  
Aplicació Import
  
95.33.645.46.13 240.605.000
  
Total 651.452.530
  
Valencia, 18 de juliol de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO
Diari Oficial de la Generalitat Valenciana


Sumari del DOGV 3881, del 20-11-2000 (2000/9265)

Informació pública de l'expedient d'aprovació de la bandera municipal.
----------------------------------------------------------------------

### Dades del document

Número de DOGV
:   3881

Data del DOGV
:   20-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9265


Organisme emissor
:   Ajuntament de Moixent

Tipus de document
:   Anunci

Informació pública de l'expedient d'aprovació de la bandera municipal. [2000/X9265]
  
L'Ajuntament de Moixent, mitjançant acord plenari de 27 de setembre de 2000, va acordar sotmetre a informació pública, pel termini d'un mes, l'expedient d'aprovació de la bandera municipal. Cosa que es fa saber als efectes que tots els qui tinguen interès que en l'assumpte puguen examinar-lo i al·legar el que estimaren convenient, de conformitat amb allò que s'ha establert per l'article 14 del Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.